b'\n_START_ARTICLE_\nMooachaht\n_START_PARAGRAPH_\nMooachaht (Mowachaht ="people of the deer"; Nootka), pleme ameri\xc4\x8dkih Indijanaca iz grupe Aht, porodica Wakashan sa sjeverne strane Nootka Sounda na zapadnoj obali kanadskog otoka Vancouver. Pleme Mooachaht bilo je prvo kojemu je dano ime Nootka, koje danas obuhva\xc4\x87a sva ostala plemena konfederacije Aht. Pleme Mooachaht 1803. napalo je i zapalilo trgova\xc4\x8dki brod Boston, pobiv\xc5\xa1i cijelu posadu osim Johna Jewitta i Johna Thompsona koji su ostali zarobljeni sljede\xc4\x87e tri godine kod poznatog poglavice Maquinna._NEWLINE_Mooachahti su kroz povijest nastali mije\xc5\xa1anjem dvije nezavisne plemenske grupe, a njihova glavna sela bila su Yuquot i Coopte. Plemenska grupa u Yuquotu bila je prva koja je \xc5\xa1ire bila u kontaktu sa Europljanima i koji su 1778 trgovali sa James Cookom. Mooachaht danas \xc5\xbeive zajedno sa Muchalaht Indijancima na 18. rezervata: Aass 3, Ahaminaquus 12, Cheesish 15, Coopte 9, Hisnit 7, Hleepte 14, Hoiss 8, Matchlee 13, Mooyah 16, Moutcha 5, Nesuk 4, Ous 17, Sucwoa 6, Tahsis 11, Tsarksis 2, Tsa Xana 18, Tsowwin 10 i Yuquot 1. Obadvije grupe 1996. broje oko 500.'